open-index/open-wikipedia-markdown huggingface dataset:
Ligue Professionnelle 1 -kausi 2007–2008

**[[Ligue Professionnelle 1]] -kausi 2007–2008** oli Tunisian jalkapallon pääsarjan 53. kausi, joka päättyi Club Africainin historian 12. mestaruuteen. Club Africainin ero liigassa toiseksi tulleeseen ES Saheliin oli kaksi pistettä.

## Lopputulokset




♣Kutsuttiin mukaan villinä korttina.

## Jaetut CAF-paikat
* Kaksi parasta joukkuetta pääsevät suoraan tulevan kauden Afrikan Mestarien liigan lohkovaiheeseen.
* Kolmanneksi sijoittunut Espérance pääsee suoraan Afrikan Confederation Cupiin.
* Neljänneksi sijoittunut US Monastir osallistuu tulevan kauden Arabian Mestarien liigan.

## Putoajat ja nousijat
* Sarjan kaksi viimeistä joukkuetta, Jendouba Sport ja ES Zarzis putosivat Ligue Professionnelle 2:een.
* Tilalle nousevat Ligue Professionnelle 2:sta ES Hammam-Sousse ja AS Kasserine.

## Maalipörssi
Adalin sulttaanikunta

**Adal** (, ge'eziksi አዳል *ʾAdāl*, ) oli islamilainen sulttaanikunta 1300–1500-luvuilla nykyisen Etiopian itäosassa ja Somalian pohjoisosassa. Sen väestö koostui seemiläisiä ja kuušilaisia kieliä puhuvista argobbista, afareista, somaleista ja muista kansoista. 

Aluksi Adal oli yksi Ifatin vasalleista. Myöhemmin siitä tuli Walashma-dynastian keskusalue. Asukkaat harjoittivat maanviljelyä, karjanhoitoa ja kaupankäyntiä. Pääkaupunkina toimi Dakar ja vuodesta 1520 lähtien Harar.

1400-1500-lukujen vaihteessa Adalin hallitsijat kävivät jatkuvia uskonsotia kristityn Etiopian kanssa. 1400-luvun lopusta lähtien maata hallitsivat Zeilan emiiri Muhfuz sekä Ahmad Gran, jonka onnistui valloittaa suurin osa Etiopiaa. Etiopialaiset valtasivat alueensa takaisin portugalilaisten avulla vuonna 1543. Oromot hävittivät Adalin lopullisesti 1500-luvun jälkipuoliskolla. Sen perinteiden jatkajia olivat Hararin emiirikunta sekä afarien sulttanikunnat Aussa ja Tadjoura.

## Lähteet
Münchenin olympiastadion

**Münchenin olympiastadion** on yleisurheilu- ja jalkapallostadion Münchenin Olympiaparkissa. Se valmistui vuonna 1972 Münchenin olympialaisten päänäyttämöksi. Siinä on pelattu myös monia merkittäviä jalkapallo-otteluita, kuten vuoden 1974 jalkapallon maailmanmestaruuskilpailujen loppuottelu ja EM-kilpailujen 1988 loppuottelu sekä Euroopan cupin finaalit 1979, 1993 ja 1997.

Olympialaisten jälkeen (virallinen avausottelu oli kauden 1971–1972 päätöskierroksella, ennen olympiakisoja) stadion oli FC Bayern Münchenin kotikenttä vuoteen 2005 asti, jolloin seura muutti Allianz Arenalle.

Stadionin suunnitteli arkkitehti Günter Behnisch.  Olympialaisten aikaan sen katsomoon mahtui 80&nbsp;000 katsojaa. Muutostöiden jälkeen katsojapaikkoja on 69&nbsp;250.

## Lähteet

## Aiheesta muualla
Harry Borg

**Harald "Harry" Borg** (13. elokuuta 1894 – 19. helmikuuta 1918) oli suomalainen konttoristi, joka 1910-luvulla oli yksi Turun ruotsinkielisen työväenliikkeen voimahahmoista. Vuoden 1918 sisällissodan aikana hän johti Ahvenanmaalle lähetettyä Turun punakaartin osastoa ja kaatui Godbyn kylässä käydyssä taistelussa. 

## Elämä
Borg aloitti *[[Arbetet]]*-lehden konttoristina jo vuonna 1911, jolloin hän oli vasta 17-vuotias. Borg oli mukana Turun ruotsalaisen työväenyhdistyksen (Åbo Svenska Arbetarföreningen) toiminnassa, jonka johtokuntaan hänet valittiin 1916. Borg oli myös *Åbo Svenska Socialdemokratiska Ungdomsklubb* -nuorisojärjestön johtohahmoja ja kuului sen hallitukseen.

Kun Turun poliisijohto erotettiin vuoden 1917 maaliskuun vallankumouksen jälkeen, Borg oli mukana kaupunkiin perustetun järjestyslautakunnan toiminnassa. Marraskuussa 1917 Turun porvarillinen lehdistö väitti venäläisten vallankumouksellisten matruusien keskeyttäneen hänen toimeksiannostaan oikeudenkäynnin, jossa käsiteltiin elokuussa tapahtunutta Turun voimellakkaa. Joulukuisten mellakoiden aikana Borgin väitettiin osallistuneen kauppojen ryöstelyyn, mutta ilmeisesti hän yritti todellisuudessa hillitä ryösteleviä kansanjoukkoja kuitenkaan siinä onnistumatta. 

Sisällissodan sytyttyä Borg johti helmikuussa 1918 Ahvenanmaalle lähetettyä Turun punakaartin osastoa, joka Finströmin Godbyn kylässä joutui taisteluun Uudenkaupungin suojeluskunnan kanssa. Borgin kerrotaan johtaneen rynnäkköä pelkästään revolveri aseenaan. Hänen lisäkseen taistelussa kaatui kaksi muuta punakaartilaista ja sen jälkeen valkoiset teloittivat kahdeksan vangiksi jäänyttä punaista Färjsundetissa. Borg ja muut Ahvenanmaalla kuolleet punakaartilaiset haudattiin Turun hautausmaalle 10. maaliskuuta järjestetyssä suuressa joukkotilaisuudessa. Suomen kasarmilta Vasaramäellä sijaitsevalle hautausmaalle kulkenutta surusaattoa oli katujen varsilla seuraamassa useita tuhansia ihmisiä.

## Perhe
Harry Borgin isä oli *Arbetet*-lehden perustajiin kuulunut Walter Borg. Hänen veljensä Erik Borg (1896-1918) kuului myös punakaartiin ja teloitettiin Suomenlinnan vankileirillä toukokuussa 1918.

## Lähteet
Jendouba Sport

**Jendouba Sport** () on tunisialainen jalkapalloseura, joka perustettiin vuonna 1922. Sen kotistadionina toimii Stade Municipal de Jendouba, joka sijaitsee Jendoubassa. Joukkue pelasi ensi kerran Tunisian pääsarjassa kaudella 2005–2006.

## Saavutukset
* Ligue Professionnelle 2 mestaruus: 2005

## Aiheesta muualla
* Fanisivusto
Permanganaatti

**Permanganaatti** on yleisnimi **manganaatti(VII)-ionin** (MnO4−) sisältävälle kemialliselle yhdisteelle. Yhdisteessä olevan mangaanin korkean hapetusluvun, +VII:n, vuoksi permanganaatti-ionit ovat vahvoja hapettimia. Permanganaatti on yhdisteessä anionina.

Permanganaatti esiintyy usein esimerkiksi K+-kationin kanssa muodostaen kaliumpermanganaattia (KMnO4).

Happamassa liuoksessa manganaatti(VII)-ioni normaalisti pelkistyy värittömäksi kahdenarvoiseksi mangaani(II):ksi eli Mn2+-ioniksi.

:16 H<sub>3</sub>O<sup> + </sup> + 2 MnO4− + 10 Cl<sup>−</sup> → 2 Mn<sup>2+</sup> + 5 Cl<sub>2</sub> + 24 H<sub>2</sub>O 
:6 H<sup>+</sup> + 2 MnO4− + 5 HCOOH → 8 H2O + 2 Mn<sup>2+</sup> + 5 CO<sub>2</sub>

Emäksisessä liuoksessa manganaatti(VII) joko pelkistyy ruskeaksi neljänarvoiseksi mangaanidioksidiksi eli MnO2:ksi tai vihreäksi kuudenarvoiseksi manganaatti-ioniksi (MnO42−).

:4 OH<sup>−</sup> + 2 MnO4− + 3 C2O42− → 2 MnO<sub>2</sub> + 6 CO<sub>3</sub><sup>2−</sup> + 2 H2O

:3 OH<sup>−</sup> + 2 MnO4− +  HSO<sub>3</sub><sup>−</sup> → 2 MnO42− + SO<sub>4</sub><sup>2−</sup> + 2 H2O

Permanganaatteja käytetään myös hapettimena, kun happea tuotetaan peroksideista. Permangaattikatalyytin läsnä ollessa vetyperoksidi hajoaa seuraavasti:
:2 H2O2 → 2 H2O + O2.
Merelbeke

**Merelbeke** on kunta Itä-Flanderin maakunnassa Flanderin alueella Belgiassa. Kunta muodostuu kuudesta kylästä: Bottelare, Lemberge, Melsen, Munte, Schelderode sekä varsinainen Merelbeke. Kunnassa on arviolta 24&nbsp;279 asukasta (vuonna 2016) ja sen pinta-ala on 36,6 neliökilometriä.

## Lähteet

## Aiheesta muualla

*Virallinen sivusto
Ć

**Ć** (**ć**) on latinalainen kirjain, jota käytetään bosnian, kroatian, puolan ja serbian kielessä. Se ääntyy /ʨ/. Kyrillisessä kirjaimistossa se korvataan *[[Ћ]]*–kirjaimella.
MusicBrainz

**MusicBrainz** on yhteisöllisesti koottava vapaan sisällön musiikkitietokanta, joka julkaistiin vuonna 2000. Vuonna 2020 se sisälsi noin 1 700&nbsp;000 artistin ja 2 600&nbsp;000 julkaisun tiedot. Kuten toinen samankaltainen ilmainen musiikkitietokanta freedb, myös MusicBrainz perustettiin  kiristettyä lisenssiehtojaan. Projektia ylläpitää voittoa tavoittelematon MetaBrainz Foundation.

Sivusto kerää tietoa artisteista, äänitteistä, levy-yhtiöistä ja niiden välisistä suhteista. Äänitejulkaisujen sivuille tallennetaan kappalenimitietojen lisäksi jäsenneltyä tietoa esimerkiksi laulukielistä ja painosten katalogitiedoista sekä julkaisupäivistä. Kappaleet yksilöidään  akustisen "sormenjäljen" perusteella, jolloin niihin liittyvät sisältökuvaukset voidaan hakea automaattisesti tietokannasta erillisellä ohjelmalla. Projekti kehittää itse tällaisia ohjelmia, ja lisäksi useissa mediasoittimissa ja musiikinkopiointiohjelmissa on sisäänrakennettu tuki MusicBrainz-hauille.

Kappaleiden tunnistamiseksi käytettävä akustinen sormenjälkialgoritmi on vaihdellut vuosien varrella. Aluksi MusicBrainz käytti patentoitua Relatable TRM -algoritmia. Sen korvasi PUID, joka pohjautuu MusicIP:n MusicDNS-järjestelmään. TRM-sormenjälkiä ei nykyisin käytetä MusicBrainz-tietokannassa patentin vuoksi. Koska PUID on suljettu projekti, sitä ollaan korvaamassa avoimen lähdekoodin AcoustID -järjestelmällä.

## Lisensointi

Itse sisältökuvaukset (esimerkiksi kappaleiden nimet ja pituudet) ovat täysin vapaasti levitettävissä (public domain), ja muu sivujen sisältö on lisensoitu EFF:n Open Audio Licensellä. Palvelinohjelmisto on GPL:n alainen ja asiakasohjelmien hakuihin käytettävän TunePimp-kirjaston lisenssi on LGPL.

## Lähteet

## Aiheesta muualla
* MusicBrainz 
* MusicBrainz-wiki 
* MetaBrainz-blog 
* Tietokannan RDF-formaatin kuvaus
Santeri Immonen

**Santeri Immonen** (s. 29. heinäkuuta 1972 Helsinki) on suomalainen jääkiekkoilija ja jääkiekkovalmentaja. Pelaajaurallaan hän pelasi puolustajana.

Immonen pelasi 1990-luvulla SM-liigassa Jokereissa, Kalpassa ja Ässissä. Immosen veli Waltteri Immonen on myös jääkiekkoilija.

Pelaajauransa jälkeen Immonen on toiminut valmentajana. Syksyllä 2014 hän aloitti Suomi-sarjassa pelaavan Forssan Palloseuran päävalmentajana.

## Lähteet

## Aiheesta muualla
*
Solumuisti

**Solumuisti** (, *cellular memory*) on näennäistieteellinen teoria, jonka mukaan elinsiirrossa saatu elin voisi sisältää luovuttajan aivojen ulkopuolisia muistikuvia tai muunkaltaista tietoa. Yläkäsitteenä solumuistista voidaan pitää **kehomuistia**, joka kattaa kaikki aivojen muistiosion ulkopuolisen tiedon (muuallakin kuin soluissa oleva tieto). Ilmiölle ei ole tieteellistä näyttöä.

Hypoteesin mukaan elinsiirrossa saatu elin voisi muuttaa ihmisen muistikuvia ja persoonallisuutta samankaltaseksi kuin luovuttajan. Teorian kannattajat ovat esittäneet teorian tueksi yksittäistapauksia, kuten korkeanpaikankammosta kärsinyt nainen, joka ryhtyi elinsiirron jälkeen vuorikiipeilijäksi, jota luovuttajakin oli harrastanut. Toinen esimerkki on tyttö, joka alkoi nähdä painajaisia ja "näkyjä" kuolleen luovuttajansa murhaajasta.

Elokuva *[[The Eye (vuoden 2008 elokuva)|The Eye]] (2008) *kertoo sokeasta viulistista joka saa näkönsä takaisin saatuaan toisen henkilön silmät. Hän alkaa nähdä paranormaaleja asioita ja entisen silmien omistajan näkemiä asioita.

## Lähteet
Valtakunnallinen yrittäjäpalkinto

** Valtakunnallinen yrittäjäpalkinto** on neljälle yritykselle vuosittain myönnettävä julkinen tunnustus esimerkillisestä yrittäjyydestä. Palkittavat yritykset valitsee  lautakunta, johon kuuluvat Suomen Yrittäjien, Suomalaisen Työn Liiton, Yksityisyrittäjäin Säätiön sekä Fennian edustajat. Palkintoa on jaettu vuodesta 1968 lähtien.

Palkinnolla halutaan korostaa oma-aloitteisten ja taloudellisten riskien ottamiseen uskaltautuvien yrittäjien merkitystä koko talouselämälle, ja nostaa yksityisen yrittäjyyden arvostusta yhteiskunnassamme. Palkintokriteereitä ovat tuotteiden tai palvelusten jatkuva kehitystyö ja uusiutuminen, kansainvälisessä kilpailussa menestyminen sekä yritystoiminnan jatkuvuus onnistuneiden sukupolvenvaihdosten kautta. Valinnoissa kiinnitetään erityistä huomiota yrityksen tuottavuuteen, tuotekehitykseen ja toimintaidean omaperäisyyteen.

## Palkitut
...
* 2021 Heikkinen Yhtiöt, Tana
* 2022 Eurajoen Romu, Norrhydro, Vilpe
* 2023 Ouneva, Pramia Plastic

## Lähteet

## Aiheesta muualla
* Palkitut yritykset
Polyynit

**Polyynit** ovat orgaanisia yhdisteitä, joiden rakenteessa vaihtelevat yksöis- ja kolmoissidokset . Yksinkertaisin polyyni on diasetyleeni, H−C≡C−C≡C−H.

Syanopolyyneissä polyynimolekyylin päässä oleva vety on korvautunut syanoryhmällä. Näitä syntyy erityisesti avaruudesta, josta niitä havaittiin 1970-luvulla.

## Luonnon polyynit

Luonnossa esiintyy jopa satoja polyynejä, mutta useat niistä ovat melko pysymättömiä. Polyynejä esiintyy erityisesti kasveissa ja bakteereissa  ja useita käytetään lääkinnällisiin tarkoituksiin. Rasvahappo (kuvassa numero 1) eristettiin myrttikasvien heimoon kuuluvan *[[Paramacrolobium caeruleum]]* -kasvin kaarnasta. Kasvin lehtiä on käytetty Jaavassa ja Indonesiassa syövän hoitoon.

Tiarubiini B (2) on pigmentti. jota esiintyy tuoksukkilajin sormituoksukin (*Ambrosia trifida*) osissa. Tätä kasvia ovat Afrikan ja Kanadan alkuperäisasukkaat käyttäneet ihovaivojen hoitamiseen. 

Pirunnuijaa (*Oplopanax horridus*) on käytetty Amerikassa erilaisten sairauksien hoitoon. Yksi kasvista eristetyistä polyyneistä on oplopandioliasetaatti(3). Dihydromatricariahappoa (4) saadaan eräästä sylkikuoriaislajista.

Polyynien synteesiä tutkitaan polyynien mahdollisen lääketieteellisen käytön vuoksi .

## Avaruuden polyynit
Nobel-kemisti Harold Kroto arveli 1970-luvulla Sussexin yliopistossa, että hänen tutkimiaan syanopolyynejä voisi löytyä  myös avaruudesta. Kroto yhdessä tähtitieteilijöitä onnistuivatkin löytämään avaruuden molekyylipilvestä spektrin, joka kuului viisihiiliselle syanopolyynille. Kroton mukaan on mahdollista, että nämä molekyylit syntyvät punaisissa jättiläisissä, joiden lämpötila on riittävän korkea ja joissa on myös riittävästä hiiltä, vetyä ja typpeä 

## Lähteet

## Aiheesta muualla
Ő

**Ő** (**ő**) on unkarin kielessä esiintyvä kirjain, joka muodostuu O-kirjaimesta, jonka päällä on kaksoisakuutti. 

Ő äännetään pitkänä vokaalina /øː/. 

## Katso myös
*Ű
Ű

**Ű** (**ű**) on unkarin kielessä esiintyvä kirjain, joka muodostuu U-kirjaimesta, jonka päällä on kaksoisakuutti. 

Ű vastaa äännearvoltaan pitkää y-vokaalia /yː/.

## Katso myös
*Ő
Kaarin Taipale

**Kaarin Hanna Irene Taipale** (s. 22. heinäkuuta 1948 Helsinki) on suomalainen tekniikan tohtori sekä kestävän kehityksen, kaupunkipolitiikan ja kaupunkitutkimuksen asiantuntija.

## Elämä ja ura
Taipale valmistui ylioppilaaksi Alppilan yhteislyseosta 1966 ja suoritti musiikkiopintoja Sibelius-Akatemiassa 1964–1967. Vuonna 1972 hän valmistui arkkitehdiksi Zürichin teknillisestä korkeakoulusta ja suoritti vuonna 1983 rakennussuojelun maisterintutkinnon New Yorkissa Columbian yliopistossa. Vuonna 2009 Taipale väitteli tekniikan tohtoriksi kaupunkitutkimuksen alalta Teknillisestä korkeakoulusta.

Taipale toimi 1993–2003 Helsingin kaupungin rakennusvalvontaviraston päällikkönä. Vuosina 2000–2003 hän oli kuntien kestävän kehityksen maailmanjärjestö ICLEI:n puheenjohtaja ja toimi vierailevana tutkijana Helsingin kauppakorkeakoulussa 2005–2012. Taipale veti 2006–2010 ympäristöministeriön toimeksiannosta YK:n Marrakech-työryhmää.

Vuosina 1988–1991 Taipale oli *[[Arkkitehti (lehti)|Arkkitehti]]*-lehden päätoimittaja. Hän on toiminut kolumnistina muun muassa *[[Uusi Suomi|Uudessa Suomessa]]* (1989–1990), *[[Helsingin Sanomat|Helsingin Sanomissa]]* (1990–1993) ja Yle Radio 1:ssä (2007–2010). Hänellä oli oma arkkitehtitoimisto Helsingissä 1985–1988.

Taipale oli SDP:n ehdokas Helsingin vaalipiirissä vuoden 2015 ja 2019 eduskuntavaaleissa. Taipale oli SDP:n varavaltuutettu Helsingin kaupunginvaltuustossa 2009–2021, Uudenmaan maakuntaliiton hallituksen jäsen 2009–2021 sekä SDP:n puoluevaltuuston 2. varapuheenjohtaja (2017–2020).

## Teokset
* 
* 
* 

## Lähteet

## Aiheesta muualla
* Kaarin Taipaleen kotisivu
*
Nurmitatar

**Nurmitatar** (*Bistorta vivipara*) on niityillä kasvava matala valkokukkainen ruohokasvi.

## Ulkonäkö ja koko
Nurmitatar kasvaa 10–30 senttimetriä korkeaksi. Sen kukat muodostavat valkoisen tähkän, jonka alaosassa on punertavia itusilmuja.

## Elinympäristö
Nurmitatar on tyypillinen perinnebiotooppien laji ja viihtyy mm. niityillä, hakamailla ja tienpientareilla. Pohjoisessa nurmitatarta on yleisesti myös tuntureilla.

## Käyttö
Nurmitattaren meheviä juuria, kukkia ja siemeniä on keitetty ravinnoksi. 

## Levinneisyys
Suomessa, Ruotsissa, Norjassa ja Virossa sekä Venäjän Karjalassa. Muulla Euroopassa se on ylänköjen laji, jota kasvaa niin Skotlannin ylämailla kuin Alpeilla, Kaukasuksella ja Pyreneilläkin. Paikoittaisia löytöjä on myös Siperiassa ja Pohjois-Amerikassa.

## Lähteet

## Aiheesta muualla
* Suomen Lajitietokeskus: Nurmikonnantatar (''Bistorta vivipara'')
* Kasviatlas 2022: Nurmikonnantattaren (''Bistorta vivipara'') levinneisyys Suomessa.
* Pinkka – Lajintuntemuksen oppimisympäristö: Nurmikonnantatar (''Bistorta vivipara'')
* Luontoportti: Nurmitatar (''Bistorta vivipara'')
* Valokki – nettikasvio: Nurmitatar (''Bistorta vivipara'')
* ITIS: ''Polygonum viviparum'' 
* United States Department of Agriculture (USDA): ''Polygonum viviparum'' 
* Flora of North America: ''Bistorta vivipara''
Pohjakosketus

**Pohjakosketus** on Nina Honkasen romaani vuodelta 2019. Sen on kustantanut Into.

Kertomus on naisen selviytymistarina suhteessa, jota on luonnehdittu narsistiseksi. Honkanen karsastaa sanaa: ”Narsisti on samanlainen muotisana kuin burnout, masennus ja erityisherkkä”.

Osittain romaaniin pohjautuu MTV3:lla tammikuusta 2026 lähtien esitetty sarja *[[L/over – ikuisesti minun]]*.

## Lähteet

## Aiheesta muualla
* Nina Honkanen: Pohjakosketus, Yle.fi Aamun kirja 26.10.2019
Lapinkaurake

**Lapinkaurake** eli **lapinkaurakko** eli **lapinkaura** (*Trisetum subalpestre*) on Euroopassa hyvin harvinainen, Suomessa rauhoitettu heinäkasvi. Lapinkaurake on mainittu Euroopan unionin luontodirektiivin liitteissä II ja IV. Direktiivi velvoittaa Suomen suojelemaan lajin kasvupaikkoja ja rauhoittamaan kasvin myös suojelualueiden ulkopuolella. Lapinkaurakkeen eurooppalaisesta kannasta yli 45&nbsp;prosenttia on Suomessa.

## Ulkonäkö ja koko
Lapinkaurake on monivuotinen, mätästävä heinäkasvi. Se kasvaa 15–30 cm korkeaksi. Korsi on kalju, mutta solmujen alapuolelta karvainen. Lehdet ovat kapeat, korkeintaan pari millimetriä leveät ja laidoilta karvaiset. Tähkä on monihaarainen röyhy, mutta pysyy yleensä kapeana supussa. Lapinkaurake muistuttaa läheisesti keltakauraketta eli keltakauraa (*T. flavescens*), mutta lajit eivät esiinny samoilla alueilla.

## Levinneisyys
Lapinkaurakkeen pääesiintymisalueet ovat keskittyneet Siperian suurten jokien varsille, kuten Lenalle ja Jeniseille. Lapinkauraketta tavataan myös pääesiintymisalueestaan hyvin erillisenä Fennoskandiassa Pohjois-Norjassa, Pohjois-Ruotsissa sekä Enontekiöllä Käsivarren alueella Suomessa. Fennoskandian esiintymät ovat ainoita Euroopassa. Enontekiön esiintymät sijaitsevat lähinnä Könkämäenon ja Lätäsenon varsilla. Lapinkaurake kuvattiin tieteelle Könkämäenon varrelta Maunun kylän kohdalta kerätystä näytteestä 1830-luvun alussa.

## Elinympäristö
Lapinkaurake kasvaa paljailla kallioilla, polunvarsilla, rantaniityillä sekä soraisilla jokirannoilla. Sitä tavataan korkeintaan 580 metrin korkeudella.

## Lähteet
* *Retkeilykasvio*. Toim. Hämet-Ahti, Leena & Suominen, Juha & Ulvinen, Tauno & Uotila, Pertti. Luonnontieteellinen keskusmuseo, Kasvimuseo, Helsinki 1998.
* Väre, Henry: *Lapinkaura*. Teoksessa *Uhanalaiset kasvimme*. Toim. Terhi Ryttäri ja Taina Kettunen. Suomen ympäristökeskus, Helsinki 1997, s. 261.

### Viitteet

## Aiheesta muualla
* Kasviatlas 2022: Lapinkaurakkeen (''Koeleria subalpestris'') levinneisyys Suomessa.
Into the West

**Into the West** on vuonna 2005 julkaistu yhdysvaltalainen western-televisiosarja, joka kertoo valkoisista uudisasukkaista ja intiaaneista Yhdysvaltain lännen asuttamisen aikana. Steven Spielberg on yksi sarjan tuottajista. Menestynyt *Into the West* on palkittu erilaisissa tilaisuuksissa muun muassa kahdeksalla voitolla ja 13 ehdokkuudella.

## Pääosanäyttelijät

## Aiheesta muualla
* 
*
J. Johan Lindberg

**Jarl Johan Lindberg** (18. syyskuuta 1921 Helsinki – 28. kesäkuuta 2008 Helsinki) oli suomalainen professori ja kemisti. 

Linbergin vanhemmat olivat majuri Alfons Lindberg ja Sigyn Naemi Saelan. Hänen puolisonsa oli sairaanhoitaja Helena Annikki Kuningas. Heidän lapsensa ovat Markus ja Klaus Lindberg.

Lindberg väitteli filosofian tohtoriksi Helsingissä vuonna 1957. Hän toimi opettajana Helsingin yliopistossa 1951–1965 ja oli Teknillisen korkeakoulun fysikaalisen kemian apulaisprofessori 1966–1969. Vuosina 1967–1987 hän toimi Helsingin yliopiston polymeerikemian ensimmäisenä professorina. Lindberg edisti akateemisten ja teollisten tutkijoiden yhteistyötä, toimi Maanpuolustuksen tieteellisessä neuvottelukunnassa ja Suomen ja Neuvostoliiton tieteellis-teknisessä yhteistyökomiteassa. Åbo Akademi on myöntänyt hänelle kunniatohtorin arvon. Hänellä on noin 250 julkaisua ja patenttia puukemian, polymeerikemian ja fysikaalisen kemian alalta.

## Lähteet
*Helsingin Sanomat 21.7.2008 s. C7 muistokirjoitus

### Viitteet
WKD

**WKD** on englantilainen juoma, niin sanottu limuviina eli alcopop. Se on votkasta ja virvoitusjuomasta tehty valmis juomasekoitus, jossa on 5,5&nbsp;% alkoholia. WKD:tä on useita eri värejä ja makuja. Sinistä WKD:tä kutsutaan myös nimellä "Blue Wicked".

## Aiheesta muualla
* WKD:n kotisivu
Shu-ha-ri

**Shu-ha-ri** on perinteisiin japanilaisiin kamppailutaitoihin liittyvä oppimismalli, kuvaten jonkin asian tai asiakokonaisuuden oppimiskaarta. Sitä sovelletaan myös muilla elämän osa-alueilla. Kolme shu-ha-rin muodostavaa merkkiä ovat:

# — opetellaan asia — jäljitellään opettajaa "orjallisesti"
# — sovelletaan asiaa — etsitään uusia näkökulmia jäljiteltyyn
# — asia on opittu — voidaan soveltaa asiaa intuitiivisesti

Shu-ha-rin kulku voidaan käsittää niin kehämäisenä kuin spiraalimaisena jatkumona.
Tornado (katamaraani)

**Tornado** yksityyppinen kahden hengen katamaraani, jota käytetään kilpapurjehdukseen. Star on suunniteltu vuosina 1966–1967 nimenomaan olympiapurjehdusluokaksi. Vuosien varrella sen purjepinta-alaa on lisätty, genaakkeri (25 m²) puomeineen on sallittu ja fokasta on tehty itsejalustava. Alkuperäinen vaneri on korvattu epoksilla runkojen rakennusmateriaalina.

Tornado purjehtii tyypillisesti toinen runko irti vedestä. Miehistön tulee tasapainottaa sitä painollaan. Parhaimmillaan Tornado voi saavuttaa 30–40 solmun nopeuden.

## Tornado-luokka olympialaisissa
Torando oli olympialuokkana vuoden 1976 kesäolympialaisista aina vuoden 2008 kesäolympialaisiin asti.

### Olympiamitalistit

## Aiheesta muualla

* International Tornado Association International Star Class Yacht Racing Association
Drilon Shala

**Drilon Shala** (s. 20. maaliskuuta 1987 Prizren, Kosovo, Jugoslavia) on kosovolais-suomalainen entinen jalkapalloilija, joka edusti kaudella 2019 Suomen Veikkausliigassa pelaavaa FC Lahtea. Hän oli pelipaikaltaan oikea laitahyökkääjä, mutta kykeni pelaamaan myös vasemmalla. Hänen veljensä Driton Shala on myös lahtelainen jalkapalloilija.

Shala debytoi Veikkausliigassa 24. syyskuuta 2006 ottelussa Turun Palloseuraa vastaan. Hän edusti FC Lahtea kausina 2006–2012 ja pelasi yhteensä 101 Veikkausliiga-ottelua, joissa teki 16 maalia. Kaudella 2011 Ykkösessä hän onnistui maalinteossa kahdeksan kertaa 21 ottelussa. Kaudella 2012 hän oli joukkueensa paras maalintekijä seitsemällä maalillaan.

Shala pelasi kevätkaudella 2013 Turkin toiseksi korkeimmalla sarjatasolla Tavşanlı Linyitsporissa 14 ottelua.

## Lähteet

## Aiheesta muualla
* Shala FC Lahden sivuilla 
* Shala Veikkausliigan sivuilla
* Veikkausliigan Hall of Fame
Scotiabank Arena

**Scotiabank Arena** on monikäyttöareena Torontossa. Siellä pelaavat kotipelinsä NHL-joukkue Toronto Maple Leafs, NBA-joukkue Toronto Raptors ja NLL-joukkue Toronto Rock. Scotiabank Arenan yleisökapasiteetti on jääkiekko-otteluissa 18&nbsp;819, koripallo-otteluissa 19&nbsp;800 ja lacrosse-otteluissa 18&nbsp;800.

Elokuussa 2017 ilmoitettiin, että Scotiabank on ostanut aiemmin Air Canada Centrenä tunnetun hallin nimioikeudet seuraavaksi 20 vuodeksi 800 miljoonalla Kanadan dollarilla. Hallin nimi vaihtui heinäkuussa 2018 Scotiabank Arenaksi.

## Lähteet
Harald Ehrig

**Harald Ehrig** (s. 6. marraskuuta 1949) on Itä-Saksaa edustanut ohjaskelkkailija ja olympiamitalisti. Hän saavutti hopeaa Sapporon olympialaisissa 1972 yksinkelkkailukilpailussa. Ehrig menestyi myös maailmanmestaruus- ja Euroopan-mestaruuskilpailuissa: MM-kilpailuissa hän sijoittui pronssille vuosina 1973 ja 1975. EM-kilpailuissa Ehrig sai kultaa vuonna 1970 ja hopeaa vuonna 1972.

## Lähteet
Denis Lortie

**Denis Lortie** (s. 1959) on kanadalainen joukkomurhaaja, joka ampui kolme ihmistä Quebecin alueparlamentissä vuonna 1984. Alkuaan hän oli Kanadan armeijassa palvellut sotilas. Hänet tuomittiin lopulta toisen asteen murhasta vuonna 1987 ja armahdettiin vuonna 1995.
Scott Sinclair

**Scott Andrew Sinclair** (s. 25. maaliskuuta 1989 Bath) on englantilainen jalkapalloilija, joka edustaa skotlantilaista Celticiä. Hän on pelipaikaltaan hyökkääjä.

## Ura

### Bristol Rovers (2004–2005)
Sinclair aloitti ammattilaisuransa Bristol Roversissa kaudella 2004–2005 pelaten kaksi ottelua ilman yhtäkään tehtyä maalia.
Tätä ennen Sinclair oli pelannut seuran juniorijoukkueessa.

### Chelsea (2005–2010)
Sinclair siirtyi Bristol Roversista Chelseaan. Sinclair pelasi Chelseassa vain viisi ottelua eikä tehnyt yhtään maalia. Hän oli lainalla Plymouth Argylessä, Queens Park Rangersissä, Charlton Atheticissa, Crystal Palacessa, Birmingham Cityssä ja Wigan Atheticissa.

### Swansea City (2010–2012)
Sinclair siirtyi 9. elokuuta 2010 Swansea Cityyn 500&nbsp;000 punnalla, mutta summan oli mahdollista nousta vielä yhteen miljoonaan tulevaisuuden saavutusten myötä.

### Manchester City (2012–)
Sinclair siirtyi elokuussa 2012 Manchester Cityyn.

## Lähteet
* 

### Viitteet
Muumit ja Taikatalvi

**Muumit ja Taikatalvi** on viides Muumi-tietokonepeli. Se ilmestyi vuonna 2000. Pelin juoni on samantapainen kuin *[[Taikatalvi]]*-kirjassa, mutta eroavaisuuksia on jonkin verran. Pikku Myy, Muumipeikko ja Muumipappa ovat ainoat hahmot, jotka puhuvat pelissä, mutta ainoastaan Muumipeikolla on *[[Muumilaakson tarinoita|Muumilaakson tarinoista]]* tuttu ääni.

Pelissä tehtävänä on saada  Muumitalon talviunta nukkuvat asukkaat hereille viettämällä aikaa erilaisissa tehtävissä Pikku Myyn ja myöhemmin Muumipeikon kanssa. Erilaisia tehtäviä pelissä on seitsemän: 
* Taulupalapeli (kuvia aikaisemmin ilmestyneistä peleistä)
* Pilkkiminen (peliä voi pelata myös kaksi pelaajaa, kun on saanut Muumipeikon hereille)
* Mäenlasku (helppo tai vaikea)
* Muistipeli lumihangessa
* Lumilinnan rakentaminen
* Tavaroiden löytäminen ennen toista 
* "Ei saa koskea lattiaan" -leikki. 

Pelissä voi lisäksi myös soittaa jääpuikoilla luolassa, mikä ei ole varsinainen "tehtävä". Kaikkiin tehtäviin pääsee Muumilaakson yleiskuvasta, ja herätyskello soi aina silloin, kun on aika herättää joku nukkujista. Herääjien järjestys vaihtelee, lukuun ottamatta Muumipeikkoa, joka herää aina ensimmäisenä.

## Ääninäyttelijät
Ammunta kesäolympialaisissa 2008

**[[Peking]]in [[Kesäolympialaiset 2008|kesäolympialaisissa 2008]]** kilpailtiin 9.–17. elokuuta 2008 yhteensä 15 eri lajissa, joista miehet yhdeksässä ja naiset kuudessa. Kilpailupaikkoina olivat pistooli- ja kiväärilajeissa Pekingin ampumaradalla ja haulikkolajeissa Beijing Shooting Range Clay Target Fieldissä.

## Mitalistit
### Miehet

Pohjois-Korean kaksi mitalia 10 metrin ja 50 metrin pistoolissa voittanut Kim Jong-su antoi positivisen doping-näytteen ja hänen tuloksensa hylättiin sekä mitalit jaettiin seuraaviksi tulleille.

### Naiset

## Mitalitaulukko

## Ennätykset
Kisoissa syntyneet maailman- ja olympiaennätykset.

## Lähteet

*SAL:n kilpailukalenteri
*Suomen Olympiakomitean Peking-teemasisvusto 
*
Sleesian voivodikunta

**Sleesian voivodikunta** () on  yksi Puolan 16 voivodikunnasta eli läänistä. Se sijaitsee maan eteläosassa Sleesian historiallisella alueella ja rajautuu etelässä Tšekkiin ja Slovakiaan. Voivodikunnassa on arviolta 4&nbsp;570&nbsp;849 asukasta (vuonna 2015) ja sen pinta-ala on 12&nbsp;333,09 neliökilometriä. Sen pääkaupunki on Katowice.

## Sleesian voivodikunnan kaupunkeja
Taulukossa on lueteltu voivodikunnan 10 suurinta kaupunkia väkiluvun mukaan.

## Lähteet

## Aiheesta muualla

* Voivodikunnan internetsivut
Muumit ja taikalamppu

**Muumit ja taikalamppu** on kuudes Muumi-tietokonepeli. Se ilmestyi vuonna 2001. Pelin juoni on samantapainen kuin *[[Muumilaakson tarinoita|Muumilaakson tarinoiden]]* jaksossa *[[Luettelo televisiosarjan Muumilaakson tarinoita jaksoista#Lampun henki|Lampun henki]]*. Toisin kuin muissa Muumi-tietokonepeleissä, pelissä ei ole varsinaista loppua, vaan se loppuu vasta, kun pelaaja haluaa lopettaa pelaamisen. Muumihahmojen äänet ovat samat kuin *Muumilaakson tarinoissa* lukuun ottamatta Pikku Myytä.

Pelin alussa Muumipeikko tervehtii pelaajaa ja näyttää kolmea eri vaihtoehtoa, joihin pelaajalla on mahdollisuus edetä. Itse peliin, lukemaan lampun hengen tarinan tai lukemaan tietoa Muumeista. 

Erilaisia tehtäviä pelissä on useita: 
*Tavaroiden etsimimen Nipsun kanssa Muumitalon kellarissa
*Muumipeikon muistipeli
*Pikku Myyn kukka-arvuuttelu
*Kukkien poimiminen Niiskuneidin kanssa (helppo, kohtalainen tai vaikea)
*Muumipeikon kokoamistehtävä
*Niiskuneidin puvunsovitus
*Nipsun tietokilpailu
*Eläimien ruokkiminen Pikku Myyn kanssa
*Nipsun kolikoiden kerääminen

Pelaajalla on myös mahdollisuus kuulla kolme erilaista laulua uimahuoneessa ja värittää erilaisia kuvia (edellisistä peleistä) Pikku Myyn seurassa.

## Ääninäyttelijät
Jon Snersrud

**Jon Anddersen Snersrud** (1. lokakuuta 1902 &ndash; 10. elokuuta 1986) oli norjalainen yhdistetyn hiihtäjä ja olympiamitalisti. Hän voitti pronssia Sankt Moritzin olympialaisista 1928, kun Norja otti kolmoisvoiton. Snersrudin pisteet 18 kilometrin hiihdon ja mäkihypyn jälkeen olivat 15,021.

## Lähteet
Lars Olsson

**Lars Olsson** (s. 13. lokakuuta 1932 Bograngen, Torsbyn kunta) on ruotsalainen hiihtäjä, joka kilpaili 1950-luvun lopulla ja 1960-luvun alkupuolella.

Lars Olsson tai paremmin tunnettu lempinimellä ”Finnskoga-Lasse” kotiseutunsa mukaan oli ennen kaikkea lyhyempien matkojen eli 15 kilometrin kilpahiihtäjä. Hän oli mukana Ruotsin olympiajoukkueessa Squaw Valleyssä 1960. Hän ei päässyt 15 kilometrille, joka aiheutti siihen aikaan keskustelua ruotsalaislehdistössä. Hänet valittiin sitten 4 × 10 kilometrin viestin avausosuudelle, jolla hän toi Ruotsin joukkueen ykkösenä vaihtoon. Ruotsin joukkue jäi kuitenkin mitalisijojen ulkopuolelle neljänneksi tässä viestissä. Seuraavissa hiihdon arvokisoissa eli Zakopanen vuoden 1962 MM-hiihdoissa tuli sitten menestystä, kun Ruotsin joukkue otti kultaa. Finnskoga-Lasse hiihti siinä myös avausosuuden. Hän hiihti myös 15 kilometriä ja sijoittui siinä kahdeksanneksi. Vuoden 1964 Innsbruckin talviolympialaisissa Seefeldin laduilla hän oli 15 kilometrillä 16:s eikä päässyt enää hiihtämään viestiä, jonka Ruotsi silloin myös voitti. Olssonin korvasi silloin vielä varsin kokematon Karl-Åke Asph.

## Lähteet
Muumit ja salaperäiset huudot

**Muumit ja salaperäiset huudot** on seitsemäs Muumi-tietokonepeli. Se ilmestyi loppuvuodesta 2006. Peli julkaistiin myös Nintendo DS -käsikonsolille vuonna 2009. Peli on edennyt grafiikaltaan runsaasti edellisestä Muumi-tietokonepelistä, pääosin taustojen ja maisemien osalta. Pelin juoni ei perustu mihinkään aikaisempaan Muumi-tarinaan, mutta muistuttaa *[[Muumilaakson tarinoita|Muumilaakson tarinoiden]]* jaksoa *[[Luettelo televisiosarjan Muumilaakson tarinoita jaksoista|Jysähdyksiä yössä]]*, jossa myös ihmetellään öistä melua.

*Muumit ja salaperäiset huudot* on ensimmäinen Muumi-peli, jossa vaikeustason voi valita. Niisku puhuu myös ensimmäistä kertaa Muumi-tietokonepelissä. Yksikään *Muumilaakson tarinoista* tuttu ääninäyttelijä ei ole mukana pelissä, ja peli onkin ensimmäinen, jossa näin on (*[[Muumit piilosilla]]* -pelissä ei ole varsinaista puhetta lainkaan kertojaa lukuun ottamatta).

Pelissä on tehtävänä selvittää, mistä oudot huudot ovat peräisin ja saada ne loppumaan. Pelaajan täytyy auttaa Niiskua korjaamaan lentohärvelinsä, jotta hän voi Muumipeikon kanssa lentää katsomaan, mistä huudot tulevat. Tärkeitä osia on lähdettävä etsimään ympäri Muumilaaksoa.

## Ääninäyttelijät

## Lähteet
Bernd Mayländer

**Bernd Mayländer** (s. 29. toukokuuta 1971 Waiblingen, Länsi-Saksa) on saksalainen kilpa-autoilija. Hän ajoi Porschea monta vuotta Porsche Supercupissa ja Porsche Carrera Cupissa. Lisäksi Mayländer on ajanut vanhassa ja uudessa DTM:ssä, ITC:ssä ja FIA GT Championshipissä.

Mayländer on toiminut vuodesta 2000 lähtien turva-auton kuljettajana Formula 1 -sarjassa. Hänen kartanlukija toimii FIA:n polttoaineanalyytikko Peter Tibbetts. Mayländeriltä jäi väliin vuoden 2001 Monacon GP ja 2001 Kanadan GP loukkaantumisen vuoksi, ja hänet korvasi silloin Marcel Fässler. Häneltä jäi myös väliin myös 2002 Yhdysvaltain GP, ja hänet korvasi tuolloin Damien Faulkner.

## DTM-tulokset

## Lähteet

## Aiheesta muualla
Reidar Ødegaard

**Reidar Ødegaard** (24. marraskuuta 1901 &ndash; 11. huhtikuuta 1972) oli norjalainen maastohiihtäjä ja olympiamitalisti. Hän saavutti pronssia 18 kilometrin kilpailusta St. Moritzin olympialaisissa 1928 maanmiehiensä Johan Grøttumsbråtenin ja Ole Heggen jälkeen. Hän osallistui talviolympialaisten näytöslajiin, sotilaspartiohiihtoon, St. Moritzin olympialaisissa 1928.

## Lähteet

## Aiheesta muualla
*
Siegfried Handloser

**Siegfried Adolf Handloser** (25. maaliskuuta 1895 - 3. heinäkuuta 1954) oli saksalainen lääketieteen tohtori ja Saksan armeijan lääkintävoimien kenraalieversti toisen maailmansodan aikana. Hänet tuomittiin Nürnbergin lääkärioikeudenkäynnissä 20 vuodeksi vankeuteen.
Karl Genzken

**Karl August Genzken** (8. kesäkuuta 1885 Preetz, Holstein – 10. lokakuuta 1957 Hampuri, Länsi-Saksa) oli saksalainen natsilääkäri, joka teki keskitysleirivangeilla lääketieteellisiä kokeita toisen maailmansodan aikana. Hän oli Waffen-SS:n kenraalimajuri ja SS:n lääkintäjaoston komentaja. Hänet tuomittiin Nürnbergin lääkärioikeudenkäynnissä lopulta 20 vuodeksi vankeuteen.
Herta Oberheuser

**Herta Oberheuser** (15. toukokuuta 1911 Köln, Saksa – 24. tammikuuta 1978 Linz am Rhein, Länsi-Saksa) oli saksalainen natsilääkäri Ravensbrückin keskitysleirillä 1940–1943. Hän joutui sodan jälkeen vastaamaan sotarikossyytteisiin Nürnbergin lääkärioikeudenkäynnissä. Hänet tuomittiin 20 vuoden vankeusrangaistukseen.

## Lähteet
Helmut Poppendick

**Helmut Poppendick** (6. tammikuuta 1902 – 11. tammikuuta 1994) oli saksalainen natsitohtori ja SS:n lääkintähenkilökuntaan kuulunut korkea-arvoinen sotilaslääkäri. Hänet tuomittiin Nürnbergin lääkärioikeudenkäynnissä 15 vuoden vankeuteen, mutta hän vapautui jo 1951.
Fritz Fischer (lääkäri)

**Fritz Ernst Fischer** (5. lokakuuta 1912 Berliini – 2003) oli saksalainen lääkäri, joka osallistui ihmiskokeiden tekemiseen Ravensbrückin keskitysleirissä. Sodan jälkeen hänet tuomittiin elinkautiseen vankeuteen Nürnbergin lääkärioikeudenkäynnissä, mutta rangaistus muutettiin lopulta 15 vuoden vankeudeksi.
Sleesian kieli

**Sleesian kieli** (omakielinen nimi *ślůnsko godka*) on länsislaavilainen kieli, jota puhuu äidinkielenään Ylä-Sleesian alueella Puolassa asuva väestö. Vuoden 2021 väestönlaskennan mukaan 596 224 Puolassa asuvaa ihmistä ilmoitti sleesian äidinkielekseen, mutta yhteensä puhujien määräksi on arvioitu 1&nbsp;250&nbsp;000 henkilöä niin Puolassa kuin Tšekissäkin.

Kielen katsotaan olevan uhanalainen ja se on läheistä sukua niin tšekille kuin puolallekin.

## Status ja kirjakieli
Sleesian kieli muistuttaa läheisesti puolan kieltä, minkä vuoksi jotkut kielitieteilijät pitävät sitä puolan murteena. Suurin osa sen puhujista identifoituu nimenomaan Sleesian asukkaiksi ja kieli on vahvasti linkittynyt tähän identiteettiin.

Huhtikuussa 2024 Puolan parlamentin alahuone päätti tunnustaa sleesian kielen vähemmistökieleksi, minkä vuoksi kieltä voidaan alkaa opettaa kouluissa sleesian puhuma-alueella. Lisäksi kaupunkeihin, joissa vähintään 20 % asukkaista on sleesiankielisiä, voidaan asentaa kaksikieliset katukyltit. Myös senaatti hyväksyi lain, mutta laki ei koskaan astunut voimaan, koska presidentti Andrzej Duda käytti veto-oikeuttaan.

Kieltä kirjoitetaan latinalaisin aakkosin. Uusi testamentti käännettiin sleesiaksi vuonna 2017.

## Fonologia

### Vokaalit

Lähde:

### Konsonantit

Lähde:

## Kielioppi ja sanasto
Lukusanat 1–10 sleesiaksi:

## Lähteet

## Aiheesta muualla
Gerhard Rose

**Gerhard Rose** (30. marraskuuta 1896 – 13. tammikuuta 1992) oli saksalainen trooppisten tautien asiantuntija, natsitohtori ja Luftwaffen lääkintäpäällikkö toisen maailmansodan aikana Saksassa. Hän oli kotoisin Danzigista. Hänet tuomittiin Nürnbergin lääkärioikeudenkäynnissä elinkautiseen ja sittemmin 15 vuoden vankeusrangaistukseen sotarikoksista.
Neil Bogart

**Neil Bogart** (3. helmikuuta 1943 – 8. toukokuuta 1982) oli yhdysvaltalainen muusikko ja musiikkialan vaikuttaja. Hän perusti vuonna 1973 Casablanca Records -levy-yhtiön, jonka enemmistöosuuden hän myi vuonna yhdessä liikekumppaniensa kanssa vuonna 1980 PolyGramille.
Levy-yhtiö julkaisi muun muassa Kissin ja T. Rexin levyjä. 

Bogart kuoli lymfoomaan 39-vuotiaana vuonna 1982. 

Kissin albumi *[[Creatures of the Night]]* on omistettu Neil Bogartin muistolle.

## Tuottajana
**Kiss**
* 
* 
* 

## Lähteet
Kunnianvartija

**Kunnianvartija** on kuvitteellinen supersankariryhmä Astro City -sarjoissa. Ryhmän loivat kirjoittaja Kurt Busiek sekä piirtäjät Brent Anderson ja Alex Ross.

Ryhmän muodosti vuonna 1959 Max O'Millions taistelemaan Keskiyön Legioonia vastaan.
Kuningatarsotilaspelit

**Kuningatarsotilaspelit** viittaavat shakissa avauksiin, joissa valkoisen ensimmäinen siirto on 1.d4. Termiä voidaan käyttää kuvaamaan kaikkia 1.d4-pelejä, mutta joskus sen käyttö rajoitetaan peleihin, joissa valkea ei pelaa varhaista c4-siirtoa. Kuningatarsotilaspelit jaetaan suljettuihin peleihin ja puolisuljettuihin peleihin mustan vastauksen mukaan. Suljetuissa peleissä musta pelaa siirron ...d5, mutta puolisuljetuissa ei.

## Katso myös
*Luettelo shakkiavauksista
*Kuningassotilaspelit
Paul Rostock

**Paul Rostock** (18. tammikuuta 1892 -– 17. kesäkuuta 1956) oli saksalainen natsiviranomainen, kirurgi ja yliopistoprofessori. Hän toimi muun muassa Valtakunnan lääkintäinstituutin johdossa Karl Brandtin alaisena. Hän joutui toisen maailmansodan jälkeen vastaamaan sotarikossyytteisiin Nürnbergin lääkärioikeudenkäynnissä, mutta hänet vapautettiin.
Soul Politics

__NOTOC__
**Soul Politics** on Damn Seagullsin toinen studioalbumi, joka julkaistiin 24. tammikuuta 2007.

Albumi nousi Suomen virallisen listan sijalle 9. Sue-lehti valitsi sen 2000-kymmenluvun kymmenenneksi parhaaksi kotimaiseksi albumiksi vuonna 2009.

## Kappaleet

Sävellykset ja sanoitukset: Lauri Eloranta, paitsi "Rooftops & Railways": Lauri Eloranta ja Niko Kangas. Sovitukset: Damn Seagulls, jousisovitukset: Damn Seagulls ja Martti Vesala.

# 
# 
# 
# 
# 
# 
# 
# 
# 
# 

## Kokoonpano

;Yhtye
* Jami Auvinen – laulu, kitara
* Lauri Eloranta – laulu, kitara
* Niko Kangas – tenorisaksofoni, laulu
* Jani Liuhanen – kosketinsoitin
* Aki Karppanen
* Töni Köskinen

;Vierailevat muusikot
* Martti Vesala – trumpetti, flyygelitorvi, putkikellot, taustalaulu
* Aki Päivärinne – alttosaksofoni, taustalaulu
* Ilkka Ferm – baritonisaksofoni
* Juho Viljanen – pasuuna
* Antti Lauronen – huilu
* Eveliina Paavola – viulu
* Anni Kettunen – viulu
* Ninni Sulva – alttoviulu
* Rella Riikonen – sello
* Juha Kuoppala – flyygeli
* Saana Koskinen – taustalaulu
* Arto Tuunela – taustalaulu, tamburiini

## Arvostelut
* Soundi: 
* Nyt.fi: 
* Rumba: *Erittäin positiivinen*

## Lähteet
* *Soul Politics* -CD:n kansilehti

### Viitteet
Kuningassotilaspelit

**Kuningassotilaspelit** viittaavat shakin avauksiin, joissa valkea pelaa siirron 1.e4. Siirto on samalla valkean suosituin aloitussiirto. Kuningassotilaspelit jaetaan edelleen avopeleihin ja puoliavoimiin peleihin mustan vastauksen mukaan. Avopeleissä musta tekee siirron ...e5, kun puoliavoimissa taas ei.

## Katso myös
*Luettelo shakkiavauksista
*Kuningatarsotilaspelit
Tigger’s Honey Hunt

**Tigger’s Honey Hunt** on Disney Interactiven kehittämä Nalle Puh -aiheinen seikkailupeli. Peli julkaistiin PlayStationille, Nintendo 64:lle ja Microsoft Windowsille vuonna 2000. 

## Juoni

Nalle Puh päättää järjestää juhlat ystävilleen, mutta hänellä ei ole riittävästi hunajaa. Hän pyytää Tiikeriä etsimään tarpeeksi hunajaa juhliinsa. Tiikeri saa apua Pöllöltä, joka antaa vinkkejä ja laskee hunajan määrän jokaisen tason lopussa.

## Pelaaminen
Pelissä on kaksi eri pelimuotoa. Ensimmäinen on pääpeli, jossa pelataan Tiikerin kanssa läpi alueiden etsien hunajaa. Toinen pelimuoto sisältää kolme minipeliä, jotka on voitettava päästäkseen pelissä eteenpäin ja mahdollisesti oppimaan uusia taitoja.

Pääpelissä Tiikerin on kerättävä tietty määrä hunajapurkkeja päästäkseen eteenpäin. Pelaaja voi palata takaisin jo läpipäästylle kentälle opittuaan taitoja, joiden avulla pääsee alueille, joissa viimeiset purkit ovat saaden näin kaikki (100) hunajapurkit jokaisesta kentästä. 

Jokaisessa kentässä on myös salainen paikka (jossa on paljon hunajapurkkeja), jonne on päästävä, jos haluaa päästä seuraavassalle tasolle. Yleensä joku Tiikerin ystävistä (esim. Myyrä) antaa vinkin tällaisesta paikasta ollen sen läheisyydessä tai menemällä sinne.

Jokaisessa kentässä on myös joku Tiikerin ystävistä (esimerkiksi Ihaa, Nasu tai Kengu), joka tarvitsee tämän apua löytääkseen hukkaamansa tavaran/esineen/henkilön, ja kun tämä on löydetty ja palautettu, aikahaaste ilmestyy kyseiselle kentälle.

Jokaisessa kentässä on aluksi sininen Ruun kuva, joka täytyy kerätä. Keltainen Kanin kuva ilmestyy kyseiselle kentälle, josta on kerätty 100 hunajapurkkia. Punainen *Nalle Puh* kuva ilmestyy kyseiselle kentälle, jossa aikahaasteen aika on alitettu. Kuvia kerätessä, ne ilmestyvät päävalikosta käsin pääsevään Valkokuvakirjaan, jossa voi nähdä taidetyötä pelin kentistä.

### Minipelit
Pelissä on kolme minipeliä, jotka ovat erilaisia muusta pääpelistä, jotka perustuvat klassikkopeleihin. Pelejä pystyy myös pelaamaan moninpelitilassa 2 –4 pelaajaa eri vaikeustasoissa.

* Rabbit Says: Kanin versio kapteeni käskee -leikistä.
* Pooh Sticks: pelissä heitetään tikku mahdollisimman kauas sillasta, ja voittaja on se, jonka tikku tulee nopeiten takaisin virran mukana.
* Owl, Paper, Scissors: Pöllön versio kivi, paperi ja sakset -leikistä.

## Lähteet
Poikkipuoliainen (Vihti)

**Poikkipuoliainen** on rehevä ja lyhytviipymäinen, kahdesta altaasta koostuva järvi Vihdin kunnan eteläosassa Siuntionjoen vesistöalueella. Sen pinta-ala on 1,9 neliökilometriä ja keskisyvyys vain 1,4 metriä. Järven pintaa laskettiin 1920-luvulla 70 senttimetriä.

## Maantiede
Poikkipuoliaisen pituus lounaasta koilliseen on 4,8 kilometriä. Järven levein kohta on länsirannan Linnalahden kohdalla. Koillisen rannan Holma-niemen kohdalla leveys on noin sata metriä. Holmasta pohjoiseen järvi on kapea, mutta aivan pohjoisin järvenosa Elimäenlahden kohdalla on noin puoli kilometriä leveä. Poikkipuoliaisen niemimaita ovat Holman ohella eteläisen rannan Papinniemi ja sen pohjoispuolinen niemi sekä länsirannan Kotoniemi. Noin puolet Poikkipuoliaisesta on yhdestä kahteen metriä syvä. Vähintään kolme metriä syvää on vain kahdeksisen hehtaaria. Syvin alue sijaitsee järven keskivaiheilla itärannan tuntumassa.

Poikkipuoliaisen eteläisten rantojen läheisyydessä on joitakin vähäisiä luotoja. Järven ranta-alueilla on sekä huvila-asutusta että vakituista asutusta. Koillisrannalla on rakentamatonta metsämaata, joka kohoaa noin 105 metriä merenpinnan yläpuolelle eli noin 55 metriä järven pintaa korkeammalle. Linnalahden rannan Linnakallion huippu on noin 75 metriä merenpinnan yläpuolella. Järven lounaisrannan Hankainmäen huippu on noin 90 metriä merenpinnan yläpuolella. Peltomaata järven rannoilla on vähemmän kuin muilla Siuntionjoen vesistöalueen järvillä.

Enäjärven vedet purkautuvat Hulttilanjoen kautta Poikkipuoliaiseen, joka puolestaan purkaa vetensä Siuntionjokea Tervalammen kautta Huhmarjärveen. Poikkipuoliaisen luusua sijaitsee järven eteläkolkassa. Poikkipuoliaisen kaakkoispuolella sijaitsee Nuuksion kansallispuisto ja koillispuolella Salmen ulkoilualue.

## Luontoarvoja
Poikkipuoliaisen vesitilavuus on 2&nbsp;692&nbsp;000 kuutiometriä. Vedenlaatu on luokiteltu tyydyttävän ja välttävän välille. Ongelmia ovat toistuvat sinileväkukinnot sekä rantojen mataluus. Järven pinnan laskusta johtuen rannat ovat laajalti alavia. Poikkipuoliaisen happipitoisuus on talvisinkin melko hyvä. Vedenlaatua on pyritty parantamaan muun muassa hoitokalastuksella. Poikkipuoliainen on särkikalavaltainen.

Poikkipuoliaisen kuormitus on paljolti riippuvainen Enäjärven vedenlaadusta. Enäjärven tilavuus on noin kuusinkertainen Poikkipuoliaiseen nähden.

Poikkipuoliaisen mataluus on lisännyt vesikasvillisuuden määrää ja tuulesta johtuvaa pohjan resuspensiota (sedimentin pöllyämistä vesimassaan).

Poikkipuoliaisen rannoilla kasvaa runsaasti järviruokoa, seassa on osmankäämiä, kurjenmiekkaa ja järvikaislaa. Ulpukka ja lumme ovat yleisiä lahtien rannoilla.

## Vesistösuhteet
Poikkipuoliainen sijaitsee Siuntionjoen vesistössä (vesistöaluetunnus 22), jonka Palojärvenkosken alueeseen (22.004) järvi kuuluu. Sen valuma-alueen pinta-ala on 63,7 neliökilometriä . Järven vedenpinnan korkeus on 49 metriä mpy (N2000).

## Lähteet
*Luke.fi
*Ahven.net
*Esittelyvideo.1g.fi
*Tageo.com
### Viitteet
Chae Ji-Hoon

**Chae Ji-Hoon** (s. 5. maaliskuuta 1974) on eteläkorealainen entinen kaukalopikaluistelija ja olympiavoittaja. Hän voitti urallaan yhteensä kolme olympiamitalia, joista yksi on kultainen ja kaksi hopeisia. Lillehammerista 1994 Ji-Hoon voitti kultaa 500 metrin kilpailussa ja hopeaa 1000 metrillä. Naganossa 1998 hän voitti vielä hopeaa 5000 metrin viestissä.
Émile Champion

**Émile Julien Champion** (7. elokuuta 1879 – 1921) oli ranskalainen kestävyysjuoksija, olympiamitalisti. Hän voitti maratonilta hopeaa vuoden 1900 kesäolympialaisista Pariisista Luxemburgin Michel Théaton jälkeen. Championin aika juoksussa oli 3.04.17, jolla hän jäi voittajasta viisi minuuttia.

## Lähteet
John Crammond

**John Gordon Crammond** (5. heinäkuuta 1906 &ndash; 18. syyskuuta 1978) oli brittiläinen skeletonkelkkailija ja olympiamitalisti. Hän saavutti pronssia Sankt Moritzin olympialaisissa 1948. Crammondin loppuaika oli 5.25,1 ja hän jäi kilpailun voittaneesta italialaisesta Nino Bibbiasta 1,9 sekuntia.

## Lähteet
Ernst Fast

**Ernst Fast** (21. tammikuuta 1881 – 26. lokakuuta 1959) oli ruotsalainen kestävyysjuoksija. Hän voitti pronssia maratonilta vuoden 1900 kesäolympialaisissa Pariisissa ranskalaisten Michel Théaton ja Émile Championin jälkeen. Hän on myös kaikkien aikojen ensimmäinen ruotsalainen yleisurheilun arvokisamitalisti sekä olympiamitalisti.

## Lähteet
Sarpinskin piiri

**Sarpinskin piiri** (, ) on hallinnollinen alue Kalmukian tasavallan pohjoisosassa Venäjällä. Se rajoittuu pohjoisessa Kalmukian naapurialueeseen Volgogradin alueeseen, idässä Bağ Dörvdin piiriin, etelässä Kötšnrin piiriin ja lännessä Kalmukian naapurialueeseen Rostovin alueeseen. Piirin hallinnollinen keskus on Sadovojen kylä. Piirin pinta-ala on 3&nbsp;738 km². Vuonna 2002 piirissä oli 14&nbsp;504 asukasta. Piiri on perustettu 25. marraskuuta 1920.

## Lähteet
Bağ Dörvdin piiri

**Bağ Dörvdin piiri** (, ) on hallinnollinen alue Kalmukian tasavallan pohjoisosassa Venäjällä. Se rajoittuu pohjoisessa Kalmukian naapurialueisiin Volgogradin ja Astrahanin alueisiin, idässä Oktjabrin piiriin, etelässä Kötšnrin piiriin ja lännessä Sarpinskin piiriin. Piirin hallinnollinen keskus on Bağ Dörvdin kylä. Piirin pinta-ala on 3&nbsp;666 km². Vuonna 2002 piirissä oli 10&nbsp;404 asukasta. Piiri on perustettu 11. tammikuuta 1970.

## Lähteet
Werner Heyde

**Werner Heyde** (eli Fritz Sawade) (25. huhtikuuta 1902 Forst – 13. helmikuuta 1964 Frankfurt) oli saksalainen lääkäri, kansallissosialisti ja yksi T-4-eutanasiaohjelman pääsuunnittelijoista. Sodan jälkeen hänet etsintäkuulutettiin, mutta hänen onnistui piiloutua Fritz Sawaden nimellä. Hänet pidätettiin vuonna 1964, ja hän teki itsemurhan ennen oikeudenkäyntiä.
Nabil El Zhar

**Nabil El Zhar** (s. 27. elokuuta 1986 Ales) on ranskalais-marokkolainen jalkapalloilija. Nabil aloitti jalkapallouransa Alesin joukkueessa. Alesissa hän pelasi vuodet 1996–1999. Alesin jälkeen El Zhar siirtyi Nimesiin mistä Saint-Étiennen riveihin. Siellä hän pelasi vuodet 2004–2006. Ammattilaisuransa hän aloitti Liverpoolissa.

Kesällä 2011 hän siirtyi Levanteen.

## Aiheesta muualla
* National Football Teams
Kötšnrin piiri

**Kötšnrin piiri** (, ) on hallinnollinen alue Kalmukian tasavallan pohjoisosassa Venäjällä. Se rajoittuu pohjoisessa Bağ Dörvdin, Sarpinskin ja Oktjabrin piireihin, idässä Üstinskin piiriin, etelässä Jaškulin ja Tselinnin piireihin sekä lännessä Kalmukian naapurialueeseen Rostovin alueeseen. Piirin hallinnollinen keskus on Kötšnrin kylä. Piirin pinta-ala on 6&nbsp;548 km². Vuonna 2002 piirissä oli 11&nbsp;049 asukasta. Piiri on perustettu 24. tammikuuta 1938.

## Lähteet